**Ministru kabineta rīkojuma projekta „Par apropriācijas palielināšanu”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekts „Par apropriācijas palielināšanu” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par valsts budžetu 2018.gadam” 56.panta otrā un ceturtā daļa, Likuma par budžetu un finanšu vadību 9.panta piecpadsmitā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2015.gada 17.jūnija rīkojumu Nr.307 „Par valsts nekustamo īpašumu pārdošanu” 2017.gada 28.septembrī mutiskā izsolē tika izsolīts Finanšu ministrijas valdījumā un valsts akciju sabiedrības „Valsts nekustamie īpašumi” (turpmāk – VNĪ) pārvaldīšanā esošais nekustamais īpašums (nekustamā īpašuma kadastra Nr.0100 905 2098) – K.Barona ielā 14, Rīgā, kopā ar funkcionāli saistīto nekustamo īpašumu (nekustamā īpašuma kadastra Nr.0100 919 9370) – Elizabetes ielā 18B, Rīgā, par 1 946 000 *euro*.Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu VNĪ valsts nekustamā īpašuma atsavināšanā iegūtos līdzekļus, no kuriem tika atskaitīti atsavināšanas izdevumi 50 procentu apmērā, mēneša laikā pēc to saņemšanas pārskaitīja valsts pamatbudžeta ieņēmumu kontā. Likuma „Par valsts budžetu 2018.gadam” 56.panta otrā un ceturtā daļu nosaka, ka Finanšu ministrijai ir tiesības palielināt attiecīgajai ministrijai vai citai centrālai valsts iestādei apropriāciju resursiem no dotācijas no vispārējiem ieņēmumiem un izdevumiem 50 procentu apmērā no valsts nekustamā īpašuma atsavināšanas rezultātā valsts budžetā ieskaitītiem līdzekļiem. Apropriāciju palielina, ja ir pieņemts Ministru kabineta lēmums par finansējuma summu un to, kādam mērķim atsavināšanas rezultātā iegūtie līdzekļi piešķirami apropriācijas palielināšanai resursiem no dotācijas no vispārējiem ieņēmumiem un izdevumiem, un Saeimas Budžeta un finanšu (nodokļu) komisija nav iebildusi pret apropriācijas palielinājumu. Ja tiek atsavināts valsts nekustamais īpašums, kuru Kultūras ministrija ir nodevusi Finanšu ministrijas valdījumā un VNĪ pārvaldīšanā, likuma „Par valsts budžetu 2018.gadam” 56.panta otrajā daļā minētā apropriācija piešķirama kapitālieguldījumiem Finanšu ministrijas valdījumā un VNĪ pārvaldīšanā esošo Kultūras ministrijas iestāžu funkciju nodrošināšanai izmantoto valsts nekustamo īpašumu attīstīšanai.Kultūras ministrijas ieskatā ir lietderīgi pieņemt Ministru kabineta lēmumu par apropriācijas palielināšanu Kultūras ministrijai resursiem no dotācijas no vispārējiem ieņēmumiem un izdevumiem, izskatot iespēju piešķirt finanšu līdzekļus, lai segtu valsts akciju sabiedrības „Valsts nekustamie īpašumi” izdevumus, kas saistīti ar Finanšu ministrijas valdījumā esošā nekustamā īpašuma (nekustamā īpašuma kadastra Nr. 4201 005 3102) – Lielajā Kalēju ielā 4, Cēsīs, sastāvā esošo būvju (būvju kadastra apzīmējums 4201 005 3102 001 un 4201 005 3102 002) atjaunošanas un pārbūves pirmās kārtas būvdarbiem 341 122 *euro* apmērā un lai segtu valsts akciju sabiedrības „Valsts nekustamie īpašumi” izdevumus, kas saistīti ar Finanšu ministrijas valdījumā esošā nekustamā īpašuma (nekustamā īpašuma kadastra Nr. 0500 001 1308) – Kandavas iela 2A, Daugavpilī, sastāvā esošās būves (būves kadastra apzīmējums 0500 001 1308 001) energoefektivitātes paaugstināšanas projekta īstenošanu 145 378 *euro* apmērā.No Alfrēda Kalniņa Cēsu mūzikas vidusskolas ēkas (nekustamā īpašuma kadastra Nr.4201 005 3102) Lielajā Kalēju ielā 4, Cēsīs, sastāvā esošo būvju (būvju kadastra apzīmējums 4201 005 3102 001 un 4201 005 3102 002) vispārējā tehniskā stāvokļa izvērtējuma izriet, ka ēkai nepieciešami steidzami atjaunošanas un pārbūves darbi. Nenoslēgtās konstrukcijas (gaisa plūsmas un skaņas tilti gan uz ārpusi, gan starp telpām), neapmierinošais apdares stāvoklis, neatbilstošās apgaismes iekārtas, morāli novecojušās sanitāri tehniskās iekārtas un to neatbilstošais skaits apgrūtina efektīvu mācību procesa nodrošināšanu. Saskaņā ar 2016.gadā veikto ēku Lielajā Kalēju ielā 4, Cēsīs, tehnisko apsekojumu, daļa ēku konstrukciju ir apmierinošā stāvoklī, bet daļa neapmierinošā. Būvei ar kadastra apzīmējumu 4201 005 3102 001 neapmierinošā stāvoklī ir koka dubultoderlogi, ārējās apdares krāsojums, daļa iekšējās apdares; apsekojuma secinājums – „ēkai nepieciešams remonts”. Būve ar kadastra apzīmējumu 4201 005 3102 002 kopumā ir apmierinošā tehniskā stāvoklī, tomēr caur konstrukcijām novērojamas gaisa plūsmas un skaņas tilti, šos defektus ieteicams novērst.”Būvprojekta ietvaros paredzēta nekustamā īpašuma Lielajā Kalēju ielā 4, Cēsīs, sastāvā esošo būvju (būvju kadastra apzīmējums 4201 005 3102 001 un 4201 005 3102 002) daļēja pārplānošana un siltināšana, fasāžu un iekšējās apdares atjaunošana un iekšējo inženiertīklu pārbūve”.Darbības programmas „Izaugsme un nodarbinātība” 4.2.1. specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma „Veicināt energoefektivitātes paaugstināšanu valsts ēkās” (turpmāk – 4.2.1.2.pasākums) pirmās projektu iesniegumu atlases kārtā Kultūras ministrijas piešķirtās kvotas 5 517 630 *euro* ietvaros tika virzīts Finanšu ministrijas valdījumā esošā nekustamā īpašuma (nekustamā īpašuma kadastra Nr.0500 001 1308) – Kandavas ielā 2A, Daugavpilī, sastāvā esošās būves (būves kadastra apzīmējums 0500 001 1308 001) energoefektivitātes paaugstināšanas projekts. Projekta mērķis ir veicināt energoefektivitātes paaugstināšanu, viedu energovadību un atjaunojamo energoresursu izmantošanu Staņislava Broka Daugavpils mūzikas vidusskolas ēkā (būves kadastra apzīmējums 05000011308001) Kandavas ielā 2a, Daugavpilī. Projekta kopējais budžets – 863 350 *euro*. Projektam, atbilstoši 4.2.1.2.pasākuma kritērijiem un nosacījumiem, piesaistīts maksimālais 4.2.1.2.pasākuma attiecināmo izmaksu apmērs. Projekta ietvaros ēkā tiks veikti šādi energoefektivitātes uzlabošanas pasākumi:* fasādes atjaunošana;
* cokola un pamatu zem grunts līmeņa siltināšana un apdare;
* jumta siltināšana;
* jaunu lietus noteku un lietus ūdens savākšanas sistēmas izbūve;
* ēkas ZR un DR 1.stāva fasādēs stiklotās foajē divu rindu logu nomaiņa;
* ēkas nolietoto ārdurvju nomaiņa;
* pagraba siltumizolācijas uzlabošana un hidroizolācijas atjaunošana;
* siltummezgla un apkures sistēmas modernizācija;
* karstā ūdens apgādes sistēmas pārbūve:
* ventilācija sistēmas darbības atjaunošana.

2017.gada 27.oktobrī VNĪ izsludināja atklātu konkursu „Būvprojekta izstrāde, autoruzraudzība un būvdarbu veikšana Kandavas ielā 2a, Daugavpilī”. 2017.gada 29.novembrī iepirkumā tika saņemti trīs pretendentu piedāvājumi.

|  |  |  |
| --- | --- | --- |
| Nr.p.k. | Pretendenta nosaukums un piedāvājuma iesniegšanas laiks | Finanšu piedāvājuma summa *euro* bez PVN |
| 1. | SIA „Lagron”  | 2 429 909,77 |
| 2. | SIA „BORG”  | 2 600 000,00 |
| 3. | SIA „BUILDER INDUSTRY”  | 794 954,46 |

* Maksimāli pieļaujamais publiskā finansējuma apmērs – 250 *euro* par vienu ēkas kopējās platības  kvadrātmetru un plānotā līgumcena noteikta līdz 760 725 *euro* bez PVN.
* Vidējais sadārdzinājums (aprēķinā ņemot vērā visu trīs iesniegto pretendentu finanšu piedāvājumu) iepirkumā ir 39% pret sākotnējo līgumcenu.
* Lētākais piedāvājums bija 794 954 *euro*, jeb par 34 229 *euro* vai 4% dārgāks nekā plānotā līgumcena, bet saskaņā ar iesniegtajiem piedāvājumiem neviens no pretendentiem neatbilda iepirkuma nolikuma prasībām.

Ņemot vērā iepriekš minēto, pieņemts lēmums izbeigt iepirkumu bez rezultāta un atkārtoti izsludināt atklātu konkursu, pārskatot iepirkuma dokumentācijā noteiktās prasības.2018.gada 29.janvārī no jauna tika izsludināts atklāts konkurss „Būvprojekta izstrāde, autoruzraudzība un būvdarbu veikšana Kandavas ielā 2a, Daugavpilī”.2018.gada 8.martā tika saņemti trīs pretendentu piedāvājumi (neiekļaujot izslēdzamos darbus):

|  |  |  |
| --- | --- | --- |
| Nr.p.k. | Pretendenta nosaukums un piedāvājuma iesniegšanas laiks | Finanšu piedāvājuma summa *euro* bez PVN |
| 1. | SIA „Lagron”,  | 1 602 558,68  |
| 2. | SIA „BORG”  | 1 760 000,00  |
| 3. | SIA „BUILDER INDUSTRY”  | 856 165,17  |

* Atbilstoši konkursa nolikumam plānotā līgumsumma noteikta līdz 760 725 *euro* bez PVN.
* Vidējais sadārdzinājums (aprēķinā ņemot vērā visu trīs iesniegto pretendentu finanšu piedāvājumu) iepirkumā ir 54% pret sākotnējo līgumcenu.
* Lētākais piedāvājums  bija 856 165,17 *euro*, jeb par 95 440 *euro* vai 11% dārgāks nekā plānotā līgumcena, bet saskaņā ar iesniegtajiem piedāvājumiem neviens no pretendentiem neatbilda iepirkuma nolikuma prasībām.
* Pieņemts lēmums izbeigt iepirkumu bez rezultāta un veikt atkārtotu iepirkuma procedūru piesaistot ārvalstu uzņēmējus.

Saskaņā ar iepriekš minēto, vidējais sadārdzinājums abos veiktajos iepirkumos (aprēķinā ņemot vērā abos iepirkumos visu iesniegto pretendentu finanšu piedāvājumu) ir 46%, jeb 349 tūkstoši *euro*, bet rēķinot pret lētāko piedāvājumu – 64 834 *euro* jeb 7,5%.Būvniecības procesa izmaksu pieaugums, ņemot vērā, ka lielā skaitā uzsākti Eiropas Savienības fondu projekti – piemēram, vidējais sadārdzinājums ir VNĪ īstenotajos energoefektivitātes projektos ir 26%. Lai pilnvērtīgi realizētu projektu un sasniegtu plānotos energoefektivitātes rādītājus nepieciešams papildus finansējums, kuru radījis vispārējs būvdarbu sadārdzinājums valstī.Ņemot vērā iepriekš minēto, Projekts paredz atbalstīt apropriācijas palielināšanu Kultūras ministrijai resursiem no dotācijas no vispārējiem ieņēmumiem un izdevumiem budžeta programmā 20.00.00 „Kultūrizglītība” 486 500 *euro* apmērā, lai segtu valsts akciju sabiedrības „Valsts nekustamie īpašumi” izdevumus, kas saistīti ar Finanšu ministrijas valdījumā esošā nekustamā īpašuma (nekustamā īpašuma kadastra Nr. 4201 005 3102) – Lielajā Kalēju ielā 4, Cēsīs, sastāvā esošo būvju (būvju kadastra apzīmējums 4201 005 3102 001 un 4201 005 3102 002) atjaunošanas un pārbūves pirmās kārtas būvdarbiem 341 122 *euro* apmērā un lai segtu valsts akciju sabiedrības „Valsts nekustamie īpašumi” izdevumus, kas saistīti ar Finanšu ministrijas valdījumā esošā nekustamā īpašuma (nekustamā īpašuma kadastra Nr. 0500 001 1308) – Kandavas iela 2A, Daugavpilī, sastāvā esošās būves (būves kadastra apzīmējums 0500 001 1308 001) energoefektivitātes paaugstināšanas projekta īstenošanu 145 378 *euro* apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, VNĪ. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2018.gads** | Turpmākie trīs gadi (*euro*) |
| **2019.gads** | **2020.gads** | **2021.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  |  |  |  |  |  |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 486 500 |  0 |  0 |  0 |  0 |  0 |
| 2.1. valsts pamatbudžets | 0 |  486 500 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme | 0 | -486 500 |  |  |  |  |  |
| 3.1. valsts pamatbudžets | 0 | -486 500 |  |  |  |  |  |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 |  486 500 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēti aprēķini pievienoti Projekta sākotnējās ietekmes novērtējuma ziņojuma (anotācijas) pielikumā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi tiek segti no valsts budžeta programmas 20.00.00 „Kultūrizglītība”.2017.gada 28.septembrī mutiskā izsolē tika izsolīts Finanšu ministrijas valdījumā un VNĪ pārvaldīšanā esošais nekustamais īpašums (nekustamā īpašuma kadastra Nr.0100 905 2098) – K.Baronā ielā 14, Rīgā, kopā ar funkcionāli saistīto nekustamo īpašumu (nekustamā īpašuma kadastra Nr.0100 919 9370) – Elizabetes ielā 18B, Rīgā, par 1 946 000 *euro*. Atbilstoši normatīvajos aktos noteiktajam pēc atsavināšanas izdevumu 50 procentu apmērā atskaitīšanas VNĪ pārskaitīja atlikušo summu valsts pamatbudžeta ieņēmumu kontā. Pamatojoties uz likuma „Par valsts budžetu 2018.gadam” 56.panta otrajā un ceturtajā daļā noteikto, Projektā paredzētie kapitālieguldījumi tiks segti no līdzekļiem, kas tika pārskaitīti valsts pamatbudžeta ieņēmumu kontā par izsolītajiem īpašumiem. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi)” kompensējošie līdzekļi ir nodrošināmi no 2018.gada 4.janvārī VNĪ ieskaitītajiem līdzekļiem valsts budžeta ieņēmumos no nekustamā īpašuma K.Barona ielā 14, Rīgā (nekustamā īpašuma kadastra Nr.0100 905 2098) un nekustamā īpašuma Elizabetes ielā 18B, Rīgā (nekustamā īpašuma kadastra Nr.0100 919 9370) pārdošanas.Papildus minētajam Kultūras ministrija apliecina, ka remontdarbiem paredzēto finansējumu ir plānots izmantot un remontdarbus pabeigt 2018.gadā.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Finanšu ministrija, VNĪ. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Šumeiko 67330282

Juris.Šumeiko@km.gov.lv